stanford-oval/wikipedia huggingface dataset:
הברדס האדום

| --- | --- |

ג'ייסון טוד בתור הברדס האדום, כפי שהופיע על עטיפת החוברת Red Hood and the Outlaws #29 ממאי 2014. אמנות מאת פיליפ טאן ורומולו פחרדו הבן.
 סוג:  אנטי גיבור
 הוצאה לאור:  DC קומיקס
 שם סרט:  Batman- Under The Red Hood
 הופעה ראשונה:  הג'וקר כברדס האדום: Detective Comics #168 (פברואר 1951) ג'ייסון טוד כברדס האדום: Batman #635 (פברואר 2005) לאחר פלאשפוינט: Red Hood and the Outlaws #1 (נובמבר 2011)
 יוצרים:  ביל פינגר, בוב קיין (הג'וקר) ג'וד ויניק, דאג מאנק (טוד) ג'רי קונוויי, דון ניוטון (לאחר פלאשפוינט)
 מידע
 שם אמיתי:  הג'וקר (מקורי) ג'ייסון פיטר "רוג'ו" טוד חברי "כנופיית הברדס האדום"
 כינויים:  רובין, נייטווינג, רובין האדום, ווינגמן, באטמן הבלש מיילס, התחזות להאש, ג'יי
 סטטוס:  פעיל
 כוחות:  ללא כוחות-על שיא היכולות הפיזיות האנושיות, צלף מיומן, מיומנות בקרב פנים אל פנים, אמנויות לחימה, התגנבות ולוחמה פסיכולוגית, טקטיקן מיומן, שימוש בארסנל גאדג'טים, נשק חם, נשק קר וציוד קרבי (טוד)
 חברוּת בקבוצה:  משפחת העטלף, באטמן בע"מ, שותף של ארסנל, שותף של טים דרייק, פורעי החוק
 חברוּּת לשעבר בקבוצה:  הטיטאנים הצעירים, ליגת הצללים/המתנקשים, המאתגרים מהמעבר, שותפו של באטמן
 אזרחות:  אמריקאית
 דמויות קשורות
 משפחה:  ויליס טוד ושילה הייוורד (הורים, מתים) קתרין טוד (אם חורגת) ברוס ויין (אב מאמץ) דיק גרייסון ודמיאן ויין (אחים מאמצים) טים דרייק (אח מאומץ) קסנדרה קיין, סטפני בראון (אחיות מאומצות) רוז וילסון וורת' (חברה שוב ושוב אשתו ביקום מקביל)
 חברים:  רוי הרפר, ארטמיס
 אויבים:  באטמן, ראס אל גול
הברדס האדום (באנגלית: Red Hood) הוא דמות בדיונית של אנטי גיבור המופיעה בחוברות הקומיקס באטמן ביקום DC קומיקס. דמותו של הג'וקר כברדס האדום הופיעה לראשונה בחוברת Detective Comics #168 מפברואר 1951 ונוצרה על ידי הכותב ביל פינגר והמאייר בוב קיין. דמותו של ג'ייסון טוד הופיעה לראשונה בחוברת Batman #357 ממרץ 1983 ונוצרה על ידי הכותב ג'רי קונוויי והמאייר ג'ין קולן, ודמותו כברדס האדום הופיעה לראשונה בחוברת Batman #635 מפברואר 2005, בכתיבתו של ג'ו ויניק ובאיורו של דאג מאנק.
הברדס האדום הוא אלטר-אגו אותו חלקו שתי דמויות - הג'וקר וג'ייסון פיטר טוד. הג'וקר אימץ את זהות הברדס האדום כמסכה פשוטה שמטרתה להסתיר את זהותו במהלך פשעיו. במהלך קרב עם באטמן, הברדס האדום עתיד ליפול לתוך בור כימיקלים ממנו הוא יוצא עם עור לבן, שיער ירוק, שפתיים אדומות וחסר שפיות. ג'ייסון טוד היה השני ליטול את זהות רובין, עוזרו של באטמן ובנו המאומץ. לאחר שנהרג בידי הג'וקר, טוד הוחיה בעקבות אירוע משנה מציאות שנוצר בידי סופרבוי פריים, ונעשה נקמן וכועס לאחר אמנזיה ממושכת וחשיפה לבור הלזרוס. הוא מופיע כאנטגוניסט של קשת הסיפור "באטמן: מתחת לברדס", ממשיך להופיע כאנטגוניסט לאחר מכן בחוברות באטמן ובהדרגה נעשה לאנטי-גיבור.
דיסאסמבלר

דִּיסְאָסֶמְבְּלֶר (מאנגלית: Disassembler) היא תוכנית מחשב אשר מתרגמת תוכנית בשפת מכונה לתוכנית בשפת סף (Assembly), ולמעשה, מבצעת את הפעולה ההפוכה לפעולת האסמבלר.
ברוב המקרים, לא ניתן ליצור דיסאסמבלר מושלם, ונאלצים להסתפק בדיסאסמבלר היוריסטי.
מבנה תוכנית שפת מכונה

תוכנית בשפת מכונה מכילה:
פקודות שפת מכונה (קוד בינארי)
ערכי אתחול למשתנים
(אופציונלית) מידע בעבור מערכת ההפעלה לצורך הרצת התוכנית
(אופציונלית) "מידע ניפוי שגיאות" (debug information) נוסף לצורך תיקון שגיאות תוכנה
פעולת הדיסאסמבלר

פעולות הדיסאסמבלר:
מתרגם את פקודות שפת המכונה לפקודות בשפת סף
מזהה טיפוסי  משתנים ואת ערכי האתחול שלהם, אם אכן ישנם ערכים כאלה.
(אופציונלית) מזהה מבני שפה גבוהים, כגון טבלאות קפיצה ומבנה מחסנית הפונקציה
הפלט של הדיסאסמבלר הוא ייצוג של התוכנית בשפת סף.
פלט זה ניתן, תאורטית, להדר, בעזרת אסמבלר, חזרה לשפת מכונה .
בעיות בבניית דיסאסמבלר > זיהוי פקודות

לא תמיד ניתן להבדיל בין פקודות (code) לבין מידע (data).
במקרים מסוימים, לא ניתן לפענח פקודות כהלכה, אפילו כאשר ידוע שהן פקודות. בארכיטקטורת ARM, לדוגמה, ישנן שתי קבוצות של פקודות שפת מכונה, אחת בגודל של שני בתים, ואחת בגודל של ארבעה בתים. לפעמים, כדי להבחין ביניהם, נדרש מידע אשר קיים רק בזמן ריצת התוכנית.
דרך התמודדות עם הבעיות לעיל, בדיסאסמבלרים מודרניים, היא ניסיון לעקוב אחרי בקרת הזרימה (control flow) של התוכנית, החל מהפקודה הראשונה לביצוע של התוכנית. פתרון זה אינו מושלם, מכיוון שלא תמיד ניתן לעקוב אחרי זרימת התוכנית, לדוגמה, כאשר נעשה שימוש בפולימורפיזם.
ישנם מקרים, במיוחד במערכות משובצות מחשב (embedded systems), בהם לא ניתן לדעת מהי הפקודה הראשונה לביצוע. במקרה זה, בעיית זיהוי הפקודות גדולה עוד יותר.
בעיות בבניית דיסאסמבלר > זיהוי גודלם של משתנים

גודל המשתנים לרוב אינו מוגדר ישירות בתוך תוכנית שפת המכונה.
הדיסאסמבלר מנסה להסיק את גודל המשתנים מפקודות הגישה אליהן.
למשל, במעבדי x86 של אינטל, ניתן אולי להסיק מהפקודה
mov ax, [90]
שקיים משתנה בגודל של שני בתים בכתובת 90, מכיוון שהאוגר AX, הוא אוגר בגודל של שני בתים.
לעיתים קרובות, הגישה למשתנה היא באופן עקיף על ידי מצביע, במקרים אלה, הדיסאסמבלר מתקשה לזהות את משתנה היעד, ומידע לגבי גודלו הולך לאיבוד.
כמו כן, לפעמים גודלו של המשתנה אינו קבוע, והוא משתנה לפי ההקשר, למשל, בשפת C משתנה כזה מוגדר על ידי מילת המפתח Union. גם מקרה זה מקשה על הדיסאסמבלר לזהות נכונה את טיפוס המשתנה.
בעיות בבניית דיסאסמבלר > זיהוי מבני תוכנה

מכיוון שאחת ממטרות הדיסאסמבלר היא להקל על הבנת התוכנית, רוב הדיסאסמבלרים מנסים לזהות מבני תוכנה, למשל, זיהוי מבנה של טבלת קפיצה (branch table).
למבני תוכנה, אין יצוג אחיד בשפת מכונה, ומכאן הבעיה לזהותם.
הבעיה גדלה כאשר נעשה שימוש ביכולות האופטימזיציה של המהדר, מכיוון שנוצר יצוג אחר, יעיל יותר, לאותו מבנה תוכנה.
גם זיהוי זה נעשה על ידי הדיסאסמבלר באופן היוריסטי.
בעיות בבניית דיסאסמבלר > תוכנה המשנה את עצמה

תוכנה יכולה להתייחס לעצמה, בכך שתכיל פקודות אשר משנות את תאי הזיכרון אשר מכילים את פקודות התוכנה עצמה.
דוגמה רווחת לתוכנה המשנה את עצמה היא כאשר, חלקים מהתוכנה מוצפנים, וחלק אחר של התוכנה, שאינו מוצפן, יסיר את ההצפנה, ויריץ את חלקי התוכנה אשר היו מוצפנים.
במקרה כזה, הדיסאסמבלר יוכל לפענח את החלקים אשר מסירים את ההצפנה, אך לא את החלקים המוצפנים.
בעיות בבניית דיסאסמבלר > הסתרה מכוונת

מתפתחות שיטות להסתרת תוכנה.
בחלקן, השיטות מבוססות על החרפת הבעיות שהוזכרו לעיל, והכנסתן באופן מכוון לתוכנה במקומות רבים.
הדיסאסמבלר, בהיותו כלי חשוב בביצוע הנדסה הפוכה, הוא "יעד התקפה" עבור מסתירי התוכנה, ומטרתם היא לנסות לגרום לו לשגות בניתוח ההיוריסטי של התוכנה.
שימושים נפוצים

הדיסאסמבלר משמש ככלי לביצוע הנדסה הפוכה לתוכנה.
חוקרי אבטחת מידע עושים שימוש בדיסאסמבלר לצורך מחקר ואיתור באגים ופרצות אבטחה ביישומי מחשב.
חברות אנטי וירוס עושות שימוש בדיסאסמבלר לצורך ניתוח תוכנות זדוניות כמו סוסים טרויאנים, וירוסי מחשב, תוכנות רוגלה וכדומה.
גורמי פיתוח תוכנה עושים שימוש בדיסאסמבלר לצורך ניתוח טכנולוגיות מסוימות והתאמתן לפלטפורמות אחרות. כדוגמה, פרויקט ההנדסה ההפוכה של מנגנון ניהול הקבצים NTFS שבמערכת ההפעלה חלונות, לצורך הוספת תמיכה בטכנולוגיה זו במערכת ההפעלה לינוקס.
קראקרים עושים שימוש בדיסאסמבלר לצורך פריצת משחקי מחשב ותוכנות המוגנים מפני שימוש לא חוקי. התוצר העיקרי הוא קראקים ליישומים.
חברות מסחריות עושות שימוש בדיסאסמבלר לצורך העתקה של טכנולוגיות ומוצרים.
ארגוני ביון עושים שימוש בדיסאסמבלר לצורך גילוי פרצות אבטחה על מנת לנצלם לצורכי ביון.
כלים

הכלי הנפוץ ביותר לצורך דיסאסמבלי הוא IDA Pro.
רוב כלי ניפוי השגיאות (Debuggers) מכילים גם דיסאסמבלר בתוכם.
| שם הכלי | מטרה עיקרית | אינטראקטיבי | רישיון |
| --- | --- | --- | --- |
| IDA Pro | דיסאסמבלר | כן | רישיון מסחרי (קיימת גרסת חינם) |
| objdump | דיסאסמבלר | לא | GPL |
| windbg | דיבאגר | כן | רישיון מסחרי (קיימת גרסת חינם) |
| ollydbg | דיבאגר | כן | תוכנה שיתופית |
| cutter | דיסאסמבלר | כן | GPL |
| ghidra | דיסאסמבלר | כן | GPL |
ראו גם

אסמבלר
הנדסה הפוכה
שפת סף
שפת מכונה
לקריאה נוספת

אלדד עילם, Reversing: Secrets of reverse engineering, וואלי, אפריל 2005
הערות שוליים

↑  paper.dvi
↑  Unions (C++)
| --- | --- |
בקרת זהויות :  NLI: 987007559094605171  GND: 4817137-2  LCCN: sh2008005322
דן צור

| --- | --- |

אדריכל נוף דן צור
 לידה:  1926 תל יוסף, פלשתינה (א"י)
 פטירה:  10 בדצמבר 2012 (בגיל 86 בערך) כפר שמריהו, ישראל
 מקום קבורה:  ישראל 
 תקופת הפעילות:  1946–2010 (כ־64 שנים)
 תחום יצירה:  אדריכלות
 יצירות ידועות:  גן השלושה
 פרסים והוקרה:  פרס ישראל
 
מצבת קבורתו של דן צור בבית הקברות בקיבוץ נירים
גן העצמאות בפתח תקווה
דן צור (1926 – 10 בדצמבר 2012) היה מתכנן נוף ישראלי, חתן פרס ישראל לאדריכלות לשנת תשנ"ח (1998).
קורות חייו

צור נולד בקיבוץ תל יוסף. למד אמנות וציור במכון אבני (1940–1943) ולימודי חקלאות וגינון במקווה ישראל (1943–1945). נמנה בין מייסדי קיבוץ נירים שבנגב.
בשנת 1953 חבר לליפא יהלום בפתיחת משרד פרטי לאדריכלות ותכנון נוף. בשנת 1993 פרש יהלום לגמלאות.
בשנת 1998 זכה צור, במשותף עם יהלום, בפרס ישראל לאדריכלות.
בשנת 1997 החל את עבודתו במשרד אדריכל הנוף ליאור וולף, אשר הצטרף בשנת 2006 לניהול המשרד.
בין עבודותיו עיצוב האנדרטה לאסון המטיילים בעין גדי, בו נספה אחיו מיכאל פוקס, בקעת הקהילות ביד ושם, הגן הלאומי גן השלושה (הסח'נה), גן לאומי בית שערים, גן לאומי עין עבדת, חורשת טל, מכון ויצמן למדע, אחוזת הקבר של דוד בן-גוריון, גן לאומי חומות קיסריה, פארק אפק מקורות הירקון, פארק נחל אלכסנדר, פארק נחל חדרה, אוניברסיטת תל אביב, האוניברסיטה העברית - קמפוסי גבעת רם והר הצופים, אוניברסיטת בריגהאם יאנג (האוניברסיטה המורמונית בהר הצופים), פארק וולפסון בגיא בן הינום, גן סאקר, מרכז רפואי הדסה עין כרם, מרכז רפואי הדסה הר הצופים, גן צבי בן-שפר בהרצליה, האוניברסיטה הפתוחה ברעננה, גן אורי גורדון ברעננה, ספורטק הרצליה, פארק כפר סבא ופרויקטים רבים נוספים, שמהווים תרומה גדולה לנוף הישראלי.
נפטר ב-10 בדצמבר 2012.
ראו גם

ערכים על גנים ופארקים שתכנן דן צור
לקריאה נוספת

נורית ליסובסקי, דיאנה דולב ונירית צור (עורכות), תבנית נוף, הגנים של ליפא יהלום ודן צור, הוצאת בבל, 2012.
הברוד

| --- | --- |

 מידע כללי
 סוג:  גלריה 
 מיקום:  מחוז לוס אנג'לס 
 מדינה:  ארצות הברית 
 מייסדים:  אלי ברוד, Edythe Broad 
 הקמה ובנייה
 תקופת הבנייה:  ?–2015
 תאריך פתיחה רשמי:  20 בספטמבר 2015 
 קואורדינטות:  34°03′16″N 118°15′04″W﻿ / ﻿34.0544°N 118.251°W﻿ / 34.0544; -118.251
 thebroad.org
  (למפת לוס אנג'לס מוגדלת) הברוד(למפת לוס אנג'לס רגילה) הברוד he
 
הברוד (באנגלית: The Broad) הוא מוזיאון לאמנות מודרנית בעיר לוס אנג'לס במדינת קליפורניה שבארצות הברית. הוא נפתח בשנת 2015.
המוזיאון

המוזיאון הוקם בתרומת הפילנתרופים אלי ואדית ברוד (אנ') על מנת לשכן את אוסף האמנות הפרטי שלהם. תכנון הבניין החל בשנת 2010. אדריכל הבניין נבחר בתחרות בינלאומית והוא הסטודיו דילר סקופידיו + רנפרו (אנ') מניו יורק. המוזיאון נפתח על ידי הזוג ברוד ב-20 בספטמבר 2015.
עלות הקמת מבנה המוזיאון הגיעה ל-140 מיליון דולר. הבניין הרבוע בולט בחזיתותיו המתכתיות החלולות בסגנון המזכיר חלת דבש, המאפשרות לאור יום לחדור לתוכו. הבניין נבנה בקונספט של "המעטה והכספת" (the veil and the vault), כאשר הכספת היא גרעין הבניין שבתוך חזיתותיו, הבנוי מבטון חשוף. במבנה יש שלושה מפלסים, כולל שטח תצוגה של 4,600 מטר רבוע, המחולק בין המפלס הראשון והמפלס השלישי. לובי הבניין מעוצב בסגנון לא אוקלידי. דרגנוע ומעלית במעטה זכוכית מקשרים בין המפלסים השונים.
אוסף האמנות המוצג בבניין כולל כ-2,000 פריטים, מעשה ידי כ-200 אמנים שונים, לרבות האוסף הגדול בעולם של עבודות מאת סינדי שרמן, ובו 129 פריטים. בתערוכת הפתיחה של המוזיאון הוצגו למעלה מ-250 ציורים, פסלים ותצלומים שנוצרו על ידי 60 אמנים שונים.
במוזיאון שוכן גם מטה ספריית ההשאלה לאמנות של קרן האמנות של משפחת ברוד.
הכניסה למרבית התערוכות במוזיאון היא ללא תשלום.
בשנה הראשונה לפעולתו ביקרו במוזיאון 753 אלף מבקרים. בשנת 2019 הגיע מספרם ליותר מ-900 אלף.
דיאן פלטשר

| --- | --- |
אין תמונה חופשית
 לידה:  17 באפריל 1944 (בת 80) 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (1966) 
 פרופיל ב-IMDb
 
דיאן פלטשר (באנגלית: Diane Fletcher; נולדה ב-17 באפריל 1944) היא שחקנית אנגלייה.
ביוגרפיה

פלטשר נולדה בעיר דרבי שבדרבישייר. היא גילמה את ננסי בסיטקום הבריטי "Fairly Secret Army", והופיעה בסדרות טלוויזיה פופולריות כגון אופרת הסבון "קורוניישן סטריט", "המפקח מורס", "פוארו", סדרת הדרמה "Within These Walls", "רציחות במידסומר", ובסדרה "בקצב הלב". בשנת 1971 שיחקה במחזה "No One Was Saved" בתיאטרון רויאל קורט. הופעת הבכורה שלה בקולנוע הייתה בסרטו של רומן פולנסקי "מקבת'".
בעיבוד של ה-BBC ל"בית הקלפים" ובסדרות ההמשך "שלום אדוני המלך" ו"הפוסק האחרון" גילמה פלטשר את דמותה של אליזבת' ארקרט, אשתו של מי שהיה מצליף המפלגה השמרנית ואחר כך ראש הממשלה פרנסיס ארקרט (בגילומו של איאן ריצ'רדסון).
ביוגרפיה > חיים אישיים

האנתרופולוג ד"ר ג'יימי פ. לוסון הוא בנם המשותף של פלטשר ושל השחקן דניס לוסון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1967 |  | Boy Meets Girl | אלנה | בפרק "The Young Visitors" |
| 1969 | פימפרנל המתחמק | The Elusive Pimpernel | ליידי מרגרט בלייקני | סדרת טלוויזיה |
| 1970 | שלל פוינטון | The Spoils of Poynton | מונה בריגסטוק | מיני-סדרה |
| 1970 | אדוארד השני | Edward II | המלכה איזבלה | סרט טלוויזיה |
| 1971 | מקבת' | Macbeth | ליידי מקדאף |  |
| 1972 |  | The Visitors | אולגה וראג | מיני-סדרה |
| 1973 |  | ITV Sunday Night Theatre | בס | בפרק "A Question of Everything" |
| 1974 |  | Good Girl | מיס בראון | סדרת טלוויזיה (2 פרקים) |
| 1975 |  | Play for Today | פלורה בניפורם | בפרק "The After Dinner Game" |
| 1975 |  | Autobiography of a Princess | סחטנית |  |
| 1975 |  | Within These Walls | סו פילדס | בפרק "On the Second Day of Christmas" |
| 1975 |  | Leaving Lily | לילי | סרט קצר |
| 1976 |  | Whose Child Am I? | רנטה |  |
| 1977 |  | Fathers and Families | קתרין וולדן | בפרק "Left for Dead" |
| 1978 |  | Hazell | סיביל | בפרק "Hazell and the Walking Blur" |
| 1978 |  | ITV Playhouse | מאגי | בפרק "One of the Boys" |
| 1978 |  | Do You Remember? | קייטי גרהם | בפרק "The English Climate" |
| 1979 |  | Murder at the Wedding | ליז מורסקוט | מיני-סדרה |
| 1981 |  | Winston Churchill: The Wilderness Years | אווה ויגרם | מיני-סדרה |
| 1981 |  | Roger Doesn't Live Here Anymore | אמה פלאוור | סדרת טלוויזיה |
| 1981 |  | The Borgias | קתרינה ספורצה | מיני-סדרה |
| 1982 |  | Crown Court | רוזמרי היינס QC | בפרק "On the Defensive" |
| 1982 |  | BBC2 Playhouse | ננסי | בפרק "The Queen of Annagh" |
| 1983 |  | Women | איידה נילד צ'יו | בפרק "The Clarion Van" |
| 1983–1985 |  | The Irish R.M. | בובי בנט | סדרת טלוויזיה |
| 1984–1986 |  | Fairly Secret Army | ננסי | סדרת טלוויזיה |
| 1988 |  | A Gentleman's Club | גלוריה | סדרת טלוויזיה (2 פרקים) |
| 1990 | המפקח מורס | Inspector Morse | מריון בורק | בפרק "Masonic Mysteries" |
| 1990 |  | Who Bombed Birmingham? | גארת' פירס | סרט טלוויזיה |
| 1990 | בית הקלפים | House of Cards | אליזבת ארקרט | מיני-סדרה |
| 1991 |  | A Murder of Quality | שיין הכט | סרט טלוויזיה |
| 1993 |  | Red Hot | גברת קירוב |  |
| 1993 |  | The Secret Rapture | אחות |  |
| 1993 | שלום אדוני המלך | To Play the King | אליזבת ארקרט | מיני-סדרה |
| 1995 | הפוסק האחרון | The Final Cut | אליזבת ארקרט | מיני-סדרה |
| 1996 | פוארו | Poirot | אלואיז רנו | בפרק "Murder on the Links" |
| 1999 | אריסטוקרטים | Aristocrats | שרה לנוקס, דוכסית ריצ'מונד |  |
| 1999 | רציחות במידסומר | Midsomer Murders | מרשה טרנטר | בפרק "Death of a Stranger" |
| 2001 | בקצב הלב | Heartbeat | רות' שילדס | בפרק "The Rivals" |
| 1994, 2005 | קורוניישן סטריט | Coronation Street | אנג'לה הות'ורן | סדרת טלוויזיה (3 פרקים) |
| 2007 |  | Forgiven | סוזן | סרט טלוויזיה |
| 2008 | קינגדום | Kingdom | סינתיה | סדרת טלוויזיה (2 פרקים) |
| 2008, 2011 | רופאים | Doctors | ג'ואן גוף / איזבל הרינגטון | סדרת טלוויזיה (2 פרקים) |
| 2013 |  | Breathless | מטרון ווספר | מיני-סדרה |
| 2014 | אנדוור | Endeavour | מיס ברונוון סימס | בפרק "Nocturne" |
הערות שוליים

↑  "Dublin Theatre Festival biography of Diane Fletcher". Dublin Theatre Festival. אורכב מ-המקור ב-17 ביוני 2007. נבדק ב-24 באוקטובר 2015. {{cite web}}:  (עזרה)
↑    Daisy Bowie Sell, ‏House of Cards: Trilogy, The Telegraph, 9 April 2013
| --- | --- |
בקרת זהויות :  NLI: 987012384869905171  ISNI: 0000 0004 5693 7062  LCCN: no96047845  SUDOC: 186350554  VIAF: 44144928656254440270   WorldCat (עם VIAF): 44144928656254440270
דיסקוגרפיה של לאלי

| דיסקוגרפיה של לאלי אספוסיטו |
| --- | --- |
 
 אלבומי אולפן ↙:  5
 מיני-אלבומים ↙:  1
 סינגלים ↙:  44
 פסקולים ↙:  1
 סינגלים שיווקיים ↙:  11
הזמרת הארגנטינאית לאלי הוציאה חמישה אלבומי אולפן, מיני אלבום, שני אלבומי הופעה, אלבום פסקול אחד, 44 סינגלים (כולל תשעה כאמנית אורחת) ו-11 סינגלים שיווקיים.
אלבומים > אלבומי אולפן

| שם | פרטי אלבום | מיקומי שיא> ארגנטינה | מיקומי שיא> איטליה  | מיקומי שיא> מקסיקו | מיקומי שיא> ספרד  | מיקומי שיא> אורוגוואי | תארים |
| --- | --- | --- | --- | --- | --- | --- | --- |
| A Bailar |  תאריך יציאה: 21 במרץ 2014 (ארגנטינה)  חברת תקליטים: הוצאה עצמית, סוני מיוזיק ארגנטינה  פורמטים: CD, CD/DVD, הורדה דיגיטלית | 5 | — | — | — | 3 |  ארגנטינהזהב |
| Soy |  תאריך יציאה: 20 במאי 2016 (ארגנטינה)  חברת תקליטים: סוני מיוזיק ארגנטינה, Ariola  פורמטים: CD, הורדה דיגיטלית, אריך-נגן | 1 | 5 | 27 | 6 | 1 |  ארגנטינהזהב  אורוגוואיזהב |
| Brava |  תאריך יציאה: 10 באוגוסט 2018  חברת תקליטים: סוני מיוזיק ארגנטינה  פורמטים: CD, הורדה דיגיטלית | 2 | — | — | — | 3 |  ארגנטינהפלטינה x4 |
| Libra |  תאריך יציאה: 12 בנובמבר 2020  חברת תקליטים: סוני מיוזיק ארגנטינה  פורמטים: CD, הורדה דיגיטלית | 1 | — | — | — | — | טרם ניתן תואר |
| LALI |  תאריך יציאה: 13 באפריל 2023  חברת תקליטים: סוני מיוזיק ארגנטינה  פורמטים: CD, הורדה דיגיטלית | 1 | — | — | — | 1 |  |
אלבומים > פסקולים

| שם | פרטי פסקול | מיקומי שיא> ארגנטינה | מיקומי שיא> אורוגוואי | תארים |
| --- | --- | --- | --- | --- |
| Esperanza Mía |  תאריך יציאה: 19 במאי 2015 (ארגנטינה)  חברת תקליטים: סוני מיוזיק ארגנטינה  פורמטים: cd, הורדה דיגיטלית | 1 | 1 |  ארגנטינהפלטינה |
מיני אלבומים

| שם | פרטי מיני אלבום |
| --- | --- |
A Bailar:  תאריך יציאה: 11 במרץ 2014  חברת תקליטים: הוצאה עצמית  פורמט: סטרימינג
סינגלים > כאמנית אורחת

| שם | שנה | מיקומי שיא> ארגנטינה  | מיקומי שיא> אורוגוואי | מיקומי שיא> ארצות הברית  לטיני | מיקומי שיא> ארצות  הברית רדיו  לטיני | מיקומי שיא> אקוודור | מיקומי שיא> ונצואלה | מיקומי שיא> מקסיקו  פופ | מיקומי שיא> ספרד | מיקומי שיא> פרגוואי | מיקומי שיא> קולומביה | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Mueve" (אברהם מתאו בהשתתפות לאלי) | 2016 | — | — | — | — | — | — | — | — | — | — | — | Are You Ready? |
| "Roma-Bangkok" (בייבי קיי בהשתתפות לאלי) | 2017 | — | 100 | — | — | — | — | — | — | — | — | — | — |
| "Mi Mala (Remix)" (מאו וריקי וקרול ג'י בהשתתפות לאלי, בקי ג'י ולסלי גרייס) | 2018 | 10 | 8 | 38 | 21 | 15 | 30 | — | 57 | 9 | 68 |  ארגנטינה: זהב  מקסיקו: פלטינה+זהב  פרגוואי: פלטינה 4×  ספרד: זהב  ארצות הברית: פלטינה 3× (לטיני) | Para Aventuras y Curiosidades |
| "Prohibido (Remix)" (CD9 בהשתתפות לאלי ואנה מנה) | 2018 | — | — | — | — | — | — | 16 | — | — | — | — | 1.0 |
| "Salta La Comba" (פינטו והין בהשתתפות לאלי) | 2019 | — | — | — | — | — | — | — | — | — | — | — | Del 13 al 1 |
| "Color Esperanza" (דייגו טורס בהשתתפות אמנים שונים) | 2020 | — | 4 | — | 21 | — | — | — | — | 11 | — | — | — |
| "Las Maravillas de la Vida" (לוס אנחלס אסולס בהשתתפות לאלי) | 2020 | — | — | — | — | — | — | — | — | — | — | — | De Buenos Aires Para El Mundo |
| "Gente en la Calle" | 2021 | 80 | — | — | — | — | — | — | — | — | — | — | La Conquista del Espacio |
| "Cuanto Antes" | 2022 | — | — | — | — | — | — | — | — | — | — |  | 20 Años |
סינגלים > סינגלים שיווקיים

| שם | שנה | אלבום |
| --- | --- | --- |
| "Amor de Verdad" | 2014 | A Bailar |
| "Tengo Esperanza" | 2015 | Esperanza Mía (Banda Original de Sonido) |
| "Unico" | 2016 | Soy |
| "Firestarter" (בריאן קרוס בשהתתפות ללי) | 2016 | Darkness to Light |
| "Tu Revolución" | 2016 | Soy |
| "Cuando Estoy Con Vos" | 2017 | — |
| "Tu Sonrisa" | 2017 | Brava |
| "Y Dale Alegría a Mi Corazón" | 2018 | — |
| "Iguales" (דייגו טורס בהשתתפות לאלי וויסין) | 2018 | — |
| Bailarás | 2022 |  |
השתתפות באלבומים

| שם | שנה | אמנים נוספים | אלבום |
| --- | --- | --- | --- |
| "No Digas Nada" | 2003 | אגוסטין סיירה | Rincón de Luz |
| "Me Pasan Cosas" | 2006 | — | 24 Horas |
| "Escaparé" | 2007 | — | Teenangles |
| "Hay Un Lugar..." | 2008 | — | Teenangles 2 |
| "Puedo Ser" | 2008 | אאוחניה סוארס | Teenangles 2 |
| "Siento" | 2009 | — | Teenangles 3 |
| "Quiero Salir del Paraíso" | 2010 | אאוחניה סוארס | Teenangles 4 |
| "Me Voy" | 2010 | — | Teenangles 4 |
| "Dime Por Qué" | 2011 | — | Teenangles 5 |
| "Own the Night" | 2016 | CD9 | Revolution |
| "Todo a Pulmón" | 2018 | אבל פינטוס, אקסל, לאון חייקו, רולנדו סרטוריו, סנדרה מיחנוביץ' וסולדד | — |
| "Brilla" | 2018 | אבל פינטוס | ViveRo - Noche de Sueños |
| "Himno a la Alegría" | 2021 | אמנים שונים |  |
| "Disparos" | 2021 | אבל פינטוס | El Amor en Mi Vida |
| "Revolución" | 2022 | A.N.I.M.A.L. | Íntimo Extremo – 30 Años |
וידאו קליפים

| כותרת> אמנית מובילה | שנה> אמנית מובילה | אמנים נוספים> אמנית מובילה | מספר צפיות (נכון למרץ 2022; במיליונים)> אמנית מובילה | מקור> אמנית מובילה |
| --- | --- | --- | --- | --- |
| "Escaparé" | 2007 | — | 7.6 |  |
| "Hay Un Lugar..." | 2008 | — | 8.3 |  |
| "A Bailar" | 2013 | — | 13 |  |
| "Asesina" | 2014 | — | 17 |  |
| "No Estoy Sola" | 2014 | — | הקליפ לא עלה באופן רשמי |  |
| "Mil Años Luz" | 2015 | — | 5.4 |  |
| "Del Otro Lado" | 2015 | — | 13 |  |
| "Necesito" | 2015 | — | הקליפ לא עלה באופן רשמי |  |
| "Histeria" | 2015 | — | 19 |  |
| "Unico" (Lyric Video) | 2016 | — | 9.2 |  |
| "Soy" | 2016 | — | 12 |  |
| "Boomerang" | 2016 | — | 44 |  |
| "Ego" | 2016 | — | 24 |  |
| "Una Na" | 2017 | — | 30 |  |
| "Tu Novia" | 2017 | — | 8.8 |  |
| "Tu Sonrisa" | 2017 | — | 4.4 |  |
| "100 Grados" | 2018 | A.CHAL | 13 |  |
| "Besarte Mucho" | 2018 | — | 7.6 |  |
| "Sin Querer Queriendo" | 2018 | מאו וריקי | 134 |  |
| "Caliente" | 2018 | פבלו ויטאר | 47 |  |
| "Lindo Pero Bruto" | 2019 | טליה | 96 |  |
| "Somos Amantes" | 2019 | — | 9.2 |  |
| "Laligera" | 2019 | — | 12 |  |
| "Como Así" | 2019 | CNCO | 42 |  |
| "Lo Que Tengo Yo" | 2020 | — | 15 |  |
| "Fascinada" | 2020 | — | 4 |  |
| "Soy de Volar" | 2020 | Dvicio | 16 |  |
| "Ladrón" | 2020 | קאזו | 15 |  |
| "Disciplina" | 2022 | — | 4.8 |  |
| "Diva" | 2022 | — | 1.9 |  |
| "Como Tú" | 2022 | — | 2.8 |  |
אמנית אורחת
| "Mueve" | 2016 | אברהם מתאו | 41 |  |
| "Roma-Bangkok" | 2017 | בייבי קיי | 16 |  |
| "Mi Mala (Remix)" | 2018 | מאו וריקי. קרול ג'י. לסלי גרייס  ובקי ג'י | 334 |  |
| "Prohibido (Remix)" | 2018 | CD9, אנה מנה | 13 |  |
| "Todo a Pulmón" | 2018 | אלחנדרו לרנר, אבל פינטוס,  אקסל, לאון חייקו, רולנדו  סרטוריו, סנדרה מיחנוביץ'  וסולדד | 6.5 |  |
| "Salta La Comba" | 2019 | פינטו "והין" | 2.6 |  |
| "Las Maravillas de la Vida" | 2020 | לוס אנחלס אסולס | 29 |  |
| "Gente en la Calle" | 2021 | פיטו פאז | 2.5 |  |
ביאורים

↑  "N5" הגיע למקום השישי במצעד השירים ברדיו האורוגוואי.
↑  "N5" הגיע למקום ה-16 במצעד שירי הפופ ברדיו הצ'יליאני.
הוועד לפיתוח דזונגקה

| --- | --- |

מבנה הוועד בטהימפהו
 ארגון
 תקופת הפעילות:  1986–הווה (כ־38 שנים)
 מיקום
 מיקום:  טהימפהו, בהוטן
 מדינה:  בהוטן בהוטן
 קואורדינטות:  27°29′0″N 89°37′56″E﻿ / ﻿27.48333°N 89.63222°E﻿ / 27.48333; 89.63222
 https://www.dzongkha.gov.bt/dz/
  (למפת בהוטן מוגדלת) טהימפהו פונצ'ולינג פונקה סמדרו ג'ונגר טשיגנג ואנגדי פודרנג טונגסה שרפנג סין הודוהוועד לפיתוח דזונגקה(למפת בהוטן רגילה) טהימפהו פונצ'ולינג פונקה סמדרו ג'ונגר טשיגנג ואנגדי פודרנג טונגסה שרפנג סין הודוהוועד לפיתוח דזונגקה
 
הוועד לפיתוח הדזונגקה (בדזונגקה: རྫོང་ཁ་གོང་འཕེལ་ལྷན་ཚོགས) הוא מוסד של ממשלת בהוטן האמון על שימור ופיתוח שפת הדזונגקה.
היסטוריה

בבהוטן כתריסר שפות שונות הנמצאות בשימוש. בשנת 1971 החליט המלך ג'יגמה דורג'י וונגצ'וק, המלך השלישי של בהוטן להפוך את שפת דזונגקה לשפה הרשמית של הממלכה. הוועד הוקם באופן רשמי בשנת 1986 על ידי המלך הרביעי של בהוטן, ג'יגמה סינגייה ואנגצ'וק. המשרד הראשי של הוועד ממוקם בבירתה של בהוטן, טהימפהו, בקרבת הספרייה הלאומית של בהוטן ומשרד החינוך.
הוועד מחולק לשני חלקים: הוועד עצמו המורכב מתשעה חברים בהנהגתו של ראש ממשלת בהוטן. החלק השני הוא מזכירות הוועד האחראית על העבודה היום-יומית של הוועד. בין מטרות הוועד לשמר שפות אחרות, חוץ משפת הדזונגקה, המדוברות בבהוטן.
דיאן קארול

| --- | --- |

 לידה:  17 ביולי 1935 הברונקס, ארצות הברית 
 פטירה:  4 באוקטובר 2019 (בגיל 84) לוס אנג'לס, ארצות הברית 
 מקום קבורה:  בית הקברות וודלואן 
 שם לידה:  Carol Diahann Johnson 
 מדינה:  ארצות הברית ארצות הברית
 תקופת הפעילות:  1954–2019 (כ־65 שנים) 
 מקום לימודים:  אוניברסיטת ניו יורק  התיכון למוזיקה ולאמנות 
 בן או בת זוג:  ויק דאמון (1987–1996)  Monte Kay (1956–1963)  סידני פואטייה (1959–1968)  דייוויד פרוסט (1970–1973) 
 מספר צאצאים:  1 
 פרסים והוקרה:  היכל התהילה של הקולנוענים השחורים (1976)  פרס גלובוס הזהב לשחקנית הטובה ביותר בסדרת קומדיה או סדרה מוזיקלית (1968)  פרס לוסי (1998)  פרס טוני לשחקנית הטובה ביותר במחזמר (1962)  honorary degree from Spelman College (2005)  פרס קריסטל (1992)  כוכב בשדרת הכוכבים בהוליווד 
 פרופיל ב-IMDb
 
דיאן קארול (באנגלית: Diahann Carroll;‏ 17 ביולי 1935 – 4 באוקטובר 2019) הייתה שחקנית וזמרת אמריקאית. קארול זכתה בפרס גלובוס הזהב על תפקידה בסיטקום "ג'וליה". הייתה מועמדת לפרס אוסקר לשחקנית הטובה ביותר בשנת 1975 על הופעתה בסרט "קלודין". הייתה האפרו אמריקאית הראשונה שזוכה בפרס טוני על הופעתה במחזה "ללא מיתרים".